Diari Oficial de la Generalitat Valenciana


Sumari del DOGV 6146, del 17-11-2009 (2009/13808)

RESOLUCIÓ de 4 de novembre de 2009, de la consellera d'Agricultura, Pesca i Alimentació, de la segona convocatòria de les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV per a l'exercici 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6146

Data del DOGV
:   17-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13535


Data del document
:   04-11-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * agricultura biològica
    * denominació d'origen
    * marca
    * suport econòmic

RESOLUCIÓ de 4 de novembre de 2009, de la consellera d'Agricultura, Pesca i Alimentació, de la segona convocatòria de les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV per a l'exercici 2009. [2009/13936]  
En l'apartat 11 de l'article 47 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana (DOGV núm. 1588, de 17 de juliol de 1991), s'establix, com a requisit per a la concessió de crèdits la publicació en el Diari Oficial de la Comunitat Valenciana, entre altres aspectes, de la línia o les línies de subvenció que les financen i de l'import global màxim que s'hi destina. Estos aspectes es determinen en la Llei 17/2008, de 29 de desembre, de Pressupostos de la Generalitat per a 2009 (DOCV núm. 5924, de 31.12.2008).  
L'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV (DOCV núm. 5957, de 18.02.2009) conté les bases reguladores del règim d'un grup d'ajudes sotmeses al Reglament (CE) núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) número 70/2001 (DOUE L 358, de 16.12.2006) i un altre grup d'ajudes sotmeses al Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOUE L 379, de 28.12.2009). En l'article 9 de l'Orde de 12 de febrer de 2009, s'establix que les sol·licituds d'ajuda es formalitzaran per mitjà de la presentació de l'imprés de sol·licitud acompanyada d'una determinada documentació en el termini establit en les diferents resolucions del conseller o de la consellera que es dicten per a cada exercici.  
Per mitjà de la Resolució de 25 de febrer de 2009, de la Conselleria d'Agricultura, Pesca i Alimentació, per la qual es convoquen per a l'exercici 2009 les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV (DOCV núm. 5979, de 23.03.2009), es va publicar l'import global màxim de concessió d'acord amb l'Orde de bases de 12 de febrer de 2009, les línies de subvenció que les finançaven i es va indicar el termini de presentació de sol·licituds.  
Vist que s'ha produït una generació d'imports procedents del Pla Confiança, a proposta de la directora general de Comercialització, resolc:   
Primer  
Aprovar la segona convocatòria per a l'exercici 2009 de les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, regulades per mitjà de l'Orde de 12 de febrer de 2009, de la Conselleria d'Agricultura, Pesca i Alimentació, publicada en el Diari Oficial de la Comunitat Valenciana número 5957, de 18 de febrer de 2009.  
Segon  
Estes ajudes es concediran a càrrec del Programa 714.60.4, línia T1766000, «Garantir la qualitat dels productes de qualitat reconeguda», la dotació pressupostària de la qual per a esta segona convocatòria és de cinc-cents mil euros (500.000,00 euros).  
Tercer  
Obrir un nou termini de presentació de sol·licituds per a l'exercici 2009, que serà de cinc dies hàbils comptadors des de l'endemà de la publicació d'esta resolució en el Diari Oficial de la Comunitat Valenciana.  
Quart  
La realització d'activitats per a les quals se sol·licite ajuda basant-se en esta convocatòria han de ser efectuades després de la presentació de la sol·licitud corresponent i justificades davant de l'administració abans del dia 30 de novembre de 2009.  
Cinqué  
El règim d'ajudes per als consells reguladors o òrgans de gestió de les figures de qualitat de la Comunitat Valenciana complix les disposicions dels articles 87 i 88 del Tractat, i les autoritats espanyoles l'han comunicat a la Direcció General d'Agricultura i Desenvolupament Rural de la Comissió Europea amb registre número XA426/2008.  
Sisé  
Les sol·licituds seran resoltes per la directora general de Comercialització per delegació de la consellera d'Agricultura, Pesca i Alimentació.  
Seté  
Contra esta resolució, que posa fi a la via administrativa, es pot interposar, amb caràcter potestatiu, un recurs de reposició davant de la consellera d'Agricultura, Pesca i Alimentació en el termini d'un mes a partir de la data de publicació en el DOCV, o interposar directament un recurs contenciós administratiu davant de la Sala Contenciosa Administrativa de València en el termini de dos mesos, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 4 de novembre de 2009.- La consellera d'Agricultura, Pesca i Alimentació: Maritina Hernández Miñana.